CELEX: 62016CA0059
Language: sk
Date: 2017-05-11 00:00:00
Title: Vec C-59/16: Rozsudok Súdneho dvora (desiata komora) z 11. mája 2017 (návrh na začatie prejudiciálneho konania, ktorý podal Hoge Raad der Nederlanden – Holandsko) – The Shirtmakers BV/Staatssecretaris van Financiën (Návrh na začatie prejudiciálneho konania — Colná únia — Nariadenie Rady (EHS) č. 2913/92 — Colný kódex Spoločenstva — Článok 32 ods. 1 písm. e) bod i) — Colná hodnota — Prevodná hodnota — Určenie — Pojem „náklady na dopravu“)

24.7.2017   
            
            
               SK
            
            
               Úradný vestník Európskej únie
            
            
               C 239/12
            
         Rozsudok Súdneho dvora (desiata komora) z 11. mája 2017 (návrh na začatie prejudiciálneho konania, ktorý podal Hoge Raad der Nederlanden – Holandsko) – The Shirtmakers BV/Staatssecretaris van Financiën
   (Vec C-59/16) (1)
   
   ((Návrh na začatie prejudiciálneho konania - Colná únia - Nariadenie Rady (EHS) č. 2913/92 - Colný kódex Spoločenstva - Článok 32 ods. 1 písm. e) bod i) - Colná hodnota - Prevodná hodnota - Určenie - Pojem „náklady na dopravu“))
   (2017/C 239/15)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Žalobkyňa: The Shirtmakers BV
   
      Žalovaný: Staatssecretaris van Financiën
   
      Výrok rozsudku
   
   Článok 32 ods. 1 písm. e) bod i) nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, sa má vykladať v tom zmysle, že pojem „náklady na dopravu“ v zmysle tohto ustanovenia zahŕňa dodatočnú sumu, ktorú účtuje zasielateľ dovozcovi a ktorá zodpovedá marži a výdavkom tohto zasielateľa za jeho služby v súvislosti s obstaraním prepravy tovaru dovezeného na colné územie Európskej únie.
   
      (1)  Ú. v. EÚ C 145, 25.4.2016.